Št.: 6020-1/2022-1

Datum: 10.1.2022

**RAZPIS ZA VPIS PREDŠOLSKIH OTROK V VRTEC RIBNICA**

**za šolsko leto 2022/2023**

Na podlagi Pravilnika o sprejemu predšolskih otrok v Vrtec Ribnica (Ur.l. RS št. 9/2014) Vrtec Ribnica objavlja javni razpis za vpis predšolskih otrok v programe vrtca za šolsko leto 2022/2023 **z dnem 1.9.2022**.

V skladu z Zakonom o vrtcih (Ur. l. RS, št. 100/05 in spremembe), vrtec lahko sprejme otroka, ko je dopolnil starost najmanj 11 mesecev, če starši ne uveljavljajo več pravice do starševskega dopusta v obliki polne odsotnosti z dela.

Vpis otrok poteka na sedežu Vrtca Ribnica, Majnikova 3, 1310 Ribnica / uprava vrtca, pri svetovalni delavki Bernardi Osojnik.

Izpolnjene obrazce Vloga za vpis otroka v Vrtec Ribnica, ki jih dobite na upravi vrtca ali na spletni strani vrtca [www.vrtecribnica.si](http://www.vrtecribnica.si), v vrtec vrnite osebno, po pošti ali po e-pošti na naslov [vrtec@vrtecribnica.si](mailto:vrtec@vrtecribnica.si) **najkasneje do torka, 15. marca 2022**.

Vrtec bo obravnaval vse vloge, ki bodo prispele v roku. V primeru, da bo prijav za sprejem otrok v programe vrtca z dnem 1.9.2022 več kot je prostih mest, bo o sprejemu odločala Komisija za sprejem otrok v vrtec. Obravnavala bo vse vloge, ki bodo vložene do 15.3.2022 ali oddane na ta dan priporočeno na pošto.

Starši bodo o sprejemu otroka v vrtec pisno obveščeni najpozneje do konca meseca junija 2022.

**Pomembno: Staršem, ki so vloge za vpis otroka v Vrtec Ribnica že oddali, le-te ni potrebno ponovno oddajati.**

Dodatne informacije dobite osebno ali po telefonu pri svetovalni delavki Bernardi Osojnik na tel. št. **01/620 93 75** ali na upravi vrtca na tel. št. 01/620 93 71.

Pripravila:

svetovalna delavka

Bernarda Osojnik ravnatelj

Andraž Caserman